
[bookmark: _Hlk30427114][bookmark: _GoBack]BIUDŽETINĖS ĮSTAIGOS KLAIPĖDOS R. JUDRĖNŲ STEPONO DARIAUS PAGRINDINĖS MOKYKLOS REORGANIZAVIMO, PRIJUNGIANT JĄ PRIE BIUDŽETINĖS ĮSTAIGOS KLAIPĖDOS R. VEIVIRŽĖNŲ JURGIO ŠAULIO GIMNAZIJOS, SĄLYGŲ APRAŠAS

I SKYRIUS
BENDROSIOS NUOSTATOS

[bookmark: _Hlk29818825][bookmark: _Hlk30427315][bookmark: _Hlk29823387][bookmark: _Hlk30412562]1. Biudžetinės įstaigos Klaipėdos r. Judrėnų Stepono Dariaus pagrindinės mokyklos reorganizavimo, prijungiant ją prie biudžetinės įstaigos Klaipėdos r. Veiviržėnų Jurgio Šaulio gimnazijos, sąlygų aprašas (toliau – Reorganizavimo sąlygų aprašas) nustato Biudžetinės įstaigos Klaipėdos r. Judrėnų Stepono Dariaus pagrindinės mokyklos (toliau – Judrėnų Stepono Dariaus pagrindinė mokykla) reorganizavimą, prijungiant ją prie biudžetinės įstaigos Klaipėdos r. Veiviržėnų Jurgio Šaulio gimnazijos (toliau – Klaipėdos rajono savivaldybės biudžetinė įstaiga Klaipėdos r. Veiviržėnų Jurgio Šaulio gimnazija).
2. Reorganizavimo sąlygų aprašas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.97 straipsnio 3 dalimi, 2.99 straipsnio 1 ir 2 dalimis, Lietuvos Respublikos biudžetinių įstaigų įstatymo 14 straipsnio 6 dalimi, Lietuvos Respublikos švietimo įstatymo 44 straipsnio 6 dalimi, Klaipėdos rajono savivaldybės tarybos 2020 m. vasario 13 d. sprendimu Nr. T11-34 „Dėl sutikimo reorganizuoti biudžetinę įstaigą Klaipėdos r. Judrėnų Stepono Dariaus pagrindinę mokyklą“.

II SKYRIUS
REORGANIZAVIME DALYVAUJANTYS JURIDINIAI ASMENYS

3. Reorganizuojamas juridinis asmuo:
3.1. pavadinimas – Klaipėdos r. Judrėnų Stepono Dariaus pagrindinė mokykla;
3.2. teisinė forma – biudžetinė įstaiga;
3.3. buveinė  – Mokyklos g. 22A, LT-96292 Judrėnų mstl.;
[bookmark: _Hlk29818348][bookmark: _Hlk31635259]3.4. juridinio asmens kodas – 191790473
3.5. registras, kuriame kaupiami ir saugomi duomenys apie šią biudžetinę įstaigą – Juridinių asmenų registras.
4. Reorganizavime dalyvaujantis juridinis asmuo:
4.1. pavadinimas – Klaipėdos r. Veiviržėnų Jurgio Šaulio gimnazija;
4.2. teisinė forma  – biudžetinė įstaiga;
4.3. buveinė – Mokyklos g. 1, LT-96272 Veiviržėnai;
4.4. juridinio asmens kodas – 291793050;
4.5. registras, kuriame kaupiami ir saugomi duomenys apie šią biudžetinę įstaigą – Juridinių asmenų registras;
 4.6. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Klaipėdos rajono savivaldybės taryba.

III SKYRIUS
REORGANIZAVIMO TIKSLAS, REORGANIZAVIMO BŪDAS, VEIKLĄ BAIGIANTI BIUDŽETINĖ ĮSTAIGA IR PO REORGANIZAVIMO VEIKSIANTI BIUDŽETINĖ ĮSTAIGA

5. Reorganizavimo tikslas – optimizuoti švietimo paslaugas teikiančių Klaipėdos rajono savivaldybės biudžetinių įstaigų tinklą, jų valdymą ir veiklą, racionaliai ir tikslingai naudoti materialinius, finansinius ir specialistų išteklius.
[bookmark: _Hlk29821614]6. Reorganizavimo būdas – prijungimas. Judrėnų Stepono Dariaus pagrindinė mokykla reorganizuojama prijungiant ją prie Klaipėdos rajono savivaldybės biudžetinės įstaigos Klaipėdos r. Veiviržėnų Jurgio Šaulio gimnazijos.
[bookmark: _Hlk29819287] 7. Po reorganizavimo veiklą baigianti biudžetinė įstaiga – Judrėnų Stepono Dariaus pagrindinė mokykla (Mokyklos g. 22A, LT-96292 Judrėnų mstl, juridinio asmens kodas – 191790473).
[bookmark: _Hlk31635161]8. Po reorganizavimo veiksianti biudžetinė įstaiga – Klaipėdos rajono savivaldybės biudžetinė įstaiga Klaipėdos r. Veiviržėnų Jurgio Šaulio gimnazija, sąlygų aprašas (Mokyklos g. 1, LT-96272, juridinio asmens kodas – 291793050), kurios pavadinimas po reorganizavimo – Klaipėdos rajono savivaldybės biudžetinė įstaiga Klaipėdos r. Veiviržėnų Jurgio Šaulio gimnazijos Judrėnų Stepono Dariaus pagrindinės mokyklos skyrius. Juridinių asmenų registre registruojama tęsiančios veiklą Klaipėdos rajono savivaldybės biudžetinės įstaigos Klaipėdos r. Veiviržėnų Jurgio Šaulio gimnazijos nuostatų nauja redakcija.
9. Po reorganizavimo veiksiančio Klaipėdos rajono savivaldybės biudžetinės įstaigos Klaipėdos r. Veiviržėnų Jurgio Šaulio gimnazijos savininko teises ir pareigas įgyvendinanti institucija – Klaipėdos rajono savivaldybės taryba.
10. Data, nuo kurios veiklą baigiančios Klaipėdos r. Judrėnų Stepono Dariaus pagrindinės mokyklos teisės ir pareigos pereina po reorganizavimo veiksiančiai Klaipėdos rajono savivaldybės biudžetinei įstaigai Klaipėdos r. Veiviržėnų Jurgio Šaulio gimnazijai – 2020 m. rugpjūčio 31 d., kai Juridinių asmenų registre įregistruojami po reorganizavimo veiksiančios įstaigos Klaipėdos rajono savivaldybės biudžetinės įstaigos Klaipėdos r. Veiviržėnų Jurgio Šaulio gimnazijos nuostatai ir Juridinių asmenų registre išregistruojama po reorganizavimo pasibaigianti biudžetinė įstaiga – Judrėnų Stepono Dariaus pagrindinė mokykla.

IV SKYRIUS
REORGANIZAVIMO ETAPAI, VYKDYTOJAI

11. Reorganizavimą vykdo reorganizuojamo juridinio asmens – Klaipėdos rajono savivaldybės biudžetinės įstaigos Judrėnų Stepono Dariaus pagrindinės mokyklos – ir reorganizavime dalyvaujančio juridinio asmens – Klaipėdos r. Veiviržėnų Jurgio Šaulio gimnazijos – direktoriai. Reorganizavimo procedūrų pradžia – Reorganizavimo sąlygų aprašo viešo paskelbimo diena.
12. Apie Reorganizavimo sąlygų aprašo parengimą paskelbiama viešai vieną kartą Klaipėdos r. Judrėnų Stepono Dariaus pagrindinės mokyklos, Klaipėdos r. Veiviržėnų Jurgio Šaulio gimnazijos, Klaipėdos rajono savivaldybės internetinėse svetainėse: www.judrenumokykla.lt, www.veivirzenugimnazija.lt, www.klaipedos-r.lt ir Klaipėdos rajono vietinėje spaudoje, ir pranešama raštu visiems kiekvienos įstaigos kreditoriams ne vėliau kaip iki 2020 m. kovo 7 d. (atsakingi vykdytojai – Judrėnų Stepono Dariaus pagrindinės mokyklos – ir Klaipėdos r. Veiviržėnų Jurgio Šaulio gimnazijos direktoriai). 
13. Reorganizavimo sąlygų aprašas ir kiti dokumentai, reikalingi reorganizuojamo juridinio asmens statusui įregistruoti, pateikiami Juridinių asmenų registrui ne vėliau kaip pirmą viešo paskelbimo apie reorganizavimo sąlygų parengimą dieną (atsakingi vykdytojai – Judrėnų Stepono Dariaus pagrindinės mokyklos – Klaipėdos r. Veiviržėnų Jurgio Šaulio gimnazijos – direktoriai). 
14. Klaipėdos rajono savivaldybės taryba ne anksčiau kaip praėjus 30 d. nuo Reorganizavimo sąlygų aprašo viešo paskelbimo, kai apie Reorganizavimo sąlygų aprašo parengimą paskelbta vieną kartą ir apie biudžetinės įstaigos reorganizavimo sąlygų aprašo parengimą raštu pranešta visiems kiekvienos biudžetinės įstaigos kreditoriams, priima sprendimą dėl Judrėnų Stepono Dariaus pagrindinės mokyklos reorganizavimo ir tvirtina Reorganizavimo sąlygų aprašą, po reorganizavimo veiksiančios biudžetinės įstaigos Klaipėdos r. Veiviržėnų Jurgio Šaulio gimnazijos nuostatus bei savininko teises ir pareigas įgyvendinančią instituciją.
15. Judrėnų Stepono Dariaus pagrindinės mokyklos direktorius teisės aktų nustatyta tvarka:
15.1. priėmus Savivaldybės tarybos sprendimą dėl Judrėnų Stepono Dariaus pagrindinės mokyklos reorganizavimo, ne vėliau kaip per penkias darbo dienas pateikia sprendimą Juridinių asmenų registrui;
15.2. ne vėliau kaip per mėnesį nuo sprendimo apie pagrindinės mokyklos reorganizavimo priėmimo dienos raštu informuoja Judrėnų Stepono Dariaus pagrindinės mokyklos ugdytinių tėvus (globėjus, rūpintojus);
15.3. vadovaudamasis Lietuvos Respublikos darbo kodeksu informuoja darbuotojus apie darbo sąlygų pasikeitimą nuo 2020 m. rugsėjo 1 d. arba darbo sutarčių nutraukimą, rengia konsultacijas su Judrėnų Stepono Dariaus pagrindinės mokyklos darbuotojų atstovais dėl darbo sąlygų pasikeitimo ir (ar) galimo atleidimo iš darbo.
16. Klaipėdos rajono savivaldybės biudžetinės įstaigos Klaipėdos r. Veiviržėnų Jurgio Šaulio gimnazijos direktorius parengia po reorganizavimo veiksiančios Klaipėdos rajono savivaldybės biudžetinės įstaigos Klaipėdos r. Veiviržėnų Jurgio Šaulio gimnazijos nuostatus ir teikia juos tvirtinti Klaipėdos rajono savivaldybės tarybai.
17. Judrėnų Stepono Dariaus pagrindinės mokyklos darbuotojų darbo santykiai nuo 2020 m. rugsėjo 1 d. tęsiami Klaipėdos rajono savivaldybės biudžetinėje įstaigoje Klaipėdos r. Veiviržėnų Jurgio Šaulio gimnazija Lietuvos Respublikos darbo kodekso nustatyta tvarka. Judrėnų Stepono Dariaus pagrindinės mokyklos direktorius ir Klaipėdos r. Veiviržėnų Jurgio Šaulio gimnazijos direktorius sudaro susitarimą dėl darbuotojų perkėlimo. 
18. Judrėnų Stepono Dariaus pagrindinės mokyklos ir Klaipėdos r. Veiviržėnų Jurgio Šaulio gimnazijos direktoriams įspėjimus apie darbo sutarties sąlygų pasikeitimą ir (arba) darbo sutarties nutraukimą pasirašo Klaipėdos rajono savivaldybės meras.
19. Reorganizuojamos įstaigos Judrėnų Stepono Dariaus pagrindinės mokyklos direktorius sudaro įstaigos ilgalaikio ir trumpalaikio materialaus turto sąrašus, dokumentų sąrašus ir ne vėliau kaip 2020 m. rugpjūčio 31 d. teisės aktų nustatyta tvarka perduoda turtą ir dokumentus po reorganizacijos veiksiančiai įstaigai Klaipėdos rajono savivaldybės biudžetinei įstaigai Klaipėdos r. Veiviržėnų Jurgio Šaulio gimnazijai. Judrėnų Stepono Dariaus pagrindinės mokyklos antspaudas ir spaudai, pasirašius turto ir dokumentų perdavimo ir priėmimo aktus, nustatyta tvarka sunaikinami. Visus būsimus Judrėnų Stepono Dariaus pagrindinės mokyklos įsipareigojimus perima Klaipėdos rajono savivaldybės biudžetinė įstaiga Klaipėdos r. Veiviržėnų Jurgio Šaulio gimnazija.
	 
V SKYRIUS
BAIGIAMOSIOS NUOSTATOS

20. Reorganizavimo laikotarpiu Judrėnų Stepono Dariaus pagrindinės mokyklos ir Klaipėdos r. Veiviržėnų Jurgio Šaulio gimnazijos vadovai:
20.1. užtikrina nepertraukiamą įstaigų veiklą;
20.2. nepriima į darbą nesuderinus su Klaipėdos rajono savivaldybės administracijos Švietimo padalinio vedėju naujų darbuotojų.
21. Judrėnų Stepono Dariaus pagrindinei mokyklai įpareigojama sudaryti tik tuos sandorius, kurie būtini įstaigos veiklai užtikrinti iki reorganizavimo pabaigos, o juos sudarant, informuoti kitas sandorių šalis apie įstaigos reorganizavimą.
22. Reorganizavimas vykdomas iš reorganizuojamo juridinio asmens ir reorganizavime dalyvaujančio juridinio asmens patvirtintų biudžetinių asignavimų.

___________________________
